कोउटिन्हो फेरि बार्सिलोनामै
फिलिपे कोउन्टिन्होले शुक्रबार बार्सिलोनाको सिजन अगाडिको अभ्यास सत्रमा सहभागिता जनाएका छन् । आफ्नो बिदा छोट्याएर कोउटिन्हो बार्सिलाेना फर्केका हुन् र लगत्तै अभ्यास सत्रमा सहभागी भएका हुन् ।
बार्सिलोना — फिलिपे कोउन्टिन्होले शुक्रबार बार्सिलोनाको सिजन अगाडिको अभ्यास सत्रमा सहभागिता जनाएका छन् । आफ्नो बिदा छोट्याएर कोउटिन्हो बार्सिलाेना फर्केका हुन् र लगत्तै अभ्यास सत्रमा सहभागी भएका हुन् ।ब्राजिली खेलाडीले पछिल्लो सिजन बायर्न म्युनिखमा ऋणमा बिताएका थिए र त्यो सकिएयता आफ्नो क्लब फर्केका हुन् । क्लबका प्रशिक्षकमा रोनाल्ड कोम्यान आएपछि उनको सम्भावना बढेको हो ।बार्सिलोनाले पछिल्लो सिजन उनलाई बेच्न सक्ने बताइएको थियो । तर क्लबमा फेरिएको परिस्थितिबीच उनले दोस्रोपल्ट अवसर पाउन लागेका हुन् । लिभरपुलबाट बार्सिलोना आएयता पहिलो सिजन उनले राम्रो खेल्न सकेका थिएनन् ।यसैक्रममा बार्सिलोनाले उनलाई बायर्नमा ऋणमा पठाएको थियो । तर पछिल्लो नयाँ घटनाअनुसार लियोनल मेसीले क्लब छाड्न सक्ने सम्भावनाबीच प्रशिक्षक कोम्यानले कोउटिन्होलाई महत्त्वपूर्ण भूमिका दिन सक्ने छन् । 